Ljubomir Ivanović Gedža
<s>Ljubomir Ivanović Gedža (Kovačevac, 25. decembar 1925 — Beograd, 2. decembar 1980) bio je jugoslovenski i srpski rvač i rvački trener.</s>

<s>Biografija</s>

<s>Rođen je 25. decembra 1925. u Kovačevcu gde je završio prva četiri razreda osnovne škole, a dalje obrazovanje je nastavio u Smederevskoj Palanci.</s><s>Kao dete se bavio čobanstvom.</s><s>Od 1943. do 1946. je bio član Partizana, a nakon povratka iz službe je upisao Srednju fiskulturnu školu u Zemunu.</s><s>Od 1951. je radio kao nastavnik fizičkog u beogradskoj gimnaziji.</s>

<s>Nakon što je postao član rvačkog kluba Partizan postao je dvostruki viceprvak Jugoslavije u kategoriji od 83 do 87 kg.</s><s>Kasnije je učestvovao na takmičenju u veštini džudo do u Danskoj gde je postao svetski prvak.</s><s>Nakon što je doživeo povredu lakta, više nije mogao da se bavi sportom profesionalno, pa je odlučio da se posveti trenerskoj karijeri koja je bila veoma uspešna i zapažena.</s><s>Od 1961. godine je bio član Rvačkog saveza Jugoslavije, a nešto ranije je bio trener u RK Partizan.</s>

<s>Preminuo je 2. decembra 1980. u Beogradu od posledica infarkta.</s>

<s>Nakon njegove smrti održan je memorijalni turnir u rvanju koji se prvi put održao u Beogradu, a potom se preselio u Mladenovac.</s><s>Po Gedži su u Mladenovcu nazvani i Sportsko-rekreativni centar i Kulturno umetničko društvo iz Kovačevca.</s><s>Dana 5. marta 2012. godine posthumno je odlikovan Zlatnim ordenom RSS.</s>

<s>Izvori</s>

<s>Literatura</s>

<s>Rođeni 1925.</s><s>Umrli 1980.</s><s>Biografije, Mladenovac
Srpski rvači
Jugoslavenski hrvači</s>

